CELEX: 32010D0645
Language: ro
Date: 2010-10-26 00:00:00
Title: 2010/645/UE: Decizia Comisiei din 26 octombrie 2010 de prelungire a perioadei de valabilitate a Deciziei 2002/887/CE în ceea ce privește plantele de Chamaecyparis Spach , Juniperus L. și Pinus L. a căror creștere este inhibată natural sau artificial, originare din Japonia [notificată cu numărul C(2010) 7249]

27.10.2010   
            
            
               RO
            
            
               Jurnalul Oficial al Uniunii Europene
            
            
               L 281/96
            
         DECIZIA COMISIEI
   din 26 octombrie 2010
   de prelungire a perioadei de valabilitate a Deciziei 2002/887/CE în ceea ce privește plantele de Chamaecyparis Spach, Juniperus L. și Pinus L. a căror creștere este inhibată natural sau artificial, originare din Japonia
   [notificată cu numărul C(2010) 7249]
   (2010/645/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 15 alineatul (1),
   întrucât:
   
               (1)
            
            
               Decizia 2002/887/CE a Comisiei din 8 noiembrie 2002 de autorizare a derogărilor la anumite dispoziții din Directiva 2000/29/CE a Consiliului pentru plantele de Chamaecyparis Spach, Juniperus L. și Pinus L. originare din Japonia și a căror creștere este inhibată natural sau artificial (2) autorizează statele membre să prevadă derogări de la articolul 4 alineatul (1) din Directiva 2000/29/CE pentru plantele de Chamaecyparis Spach, Juniperus L. și Pinus L., altele decât fructe și semințe originare din Japonia, pentru perioade limitate și sub rezerva îndeplinirii unor condiții specifice.
            
         
               (2)
            
            
               Derogările acordate inițial prin Decizia 93/452/CEE a Comisiei (3) și ulterior prin Decizia 2002/887/CE au fost limitate în timp, iar termenele prevăzute în aceste decizii au fost inițial extinse prin Deciziile 94/816/CE (4), 96/711/CE (5), 98/641/CE (6) și 2001/841/CE (7) ale Comisiei și, ulterior, prin Deciziile 2004/826/CE (8), 2006/915/CE (9) și 2008/826/CE (10) ale Comisiei.
            
         
               (3)
            
            
               Deoarece circumstanțele care au justificat derogările sunt încă actuale și nicio informație nouă nu motivează o revizuire a condițiilor specifice, este necesar să se prelungească autorizația pentru aceste derogări. În plus, s-a dobândit experiență prin intermediul informațiilor culese de statele membre în conformitate cu articolul 2 din Decizia 2002/887/CE, ca și în baza contactelor avute cu Japonia. În plus, în prezenta decizie sunt stabilite mecanismele care asigură monitorizarea condițiilor de aplicare a derogărilor. Prin urmare, este oportună extinderea autorizațiilor pentru derogările acordate în prezenta decizie pentru o perioadă mai lungă decât cea acordată de celelalte decizii, mai precis până la 31 decembrie 2020.
            
         
               (4)
            
            
               Cu toate acestea, din motive fitosanitare, importul de plante de Juniperus L. originare din Japonia, a căror creștere este inhibată natural sau artificial, ar trebui să aibă loc exclusiv într-o perioadă anume a fiecărui an, până la data de 31 decembrie 2020.
            
         
               (5)
            
            
               Prin urmare, Decizia 2002/887/CE ar trebui modificată în consecință.
            
         
               (6)
            
            
               Măsurile prevăzute în prezenta decizie sunt conforme cu avizul Comitetului fitosanitar permanent,
            
         ADOPTĂ PREZENTA DECIZIE:
   Articolul 1
   Decizia 2002/887/CE se modifică după cum urmează:
   
               1.
            
            
               La articolul 2 primul și al doilea paragraf, textul „1 august 2009 și 1 august 2010” se înlocuiește cu „1 august a fiecărui an”.
            
         
               2.
            
            
               Tabelul de la articolul 4 se înlocuiește cu următorul tabel:
               
                           „Plante
                        
                        
                           Perioada
                        
                     
                           
                              Chamaecyparis
                           
                        
                        
                           1.1.2011-31.12.2020
                        
                     
                           
                              Juniperus
                           
                        
                        
                           de la 1.11 la 31.3 a fiecărui an până la 31.12.2020
                        
                     
                           
                              Pinus
                           
                        
                        
                           1.1.2011-31.12.2020”
                        
                     
         Articolul 2
   Prezenta decizie se adresează statelor membre.
   
      Adoptată la Bruxelles, 26 octombrie 2010.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 169, 10.7.2000, p. 1.
   
      (2)  JO L 309, 12.11.2002, p. 8.
   
      (3)  JO L 210, 21.8.1993, p. 29.
   
      (4)  JO L 337, 24.12.1994, p. 87.
   
      (5)  JO L 326, 17.12.1996, p. 66.
   
      (6)  JO L 304, 14.11.1998, p. 36.
   
      (7)  JO L 313, 30.11.2001, p. 44.
   
      (8)  JO L 358, 3.12.2004, p. 32.
   
      (9)  JO L 349, 12.12.2006, p. 51.
   
      (10)  JO L 290, 31.10.2008, p. 25.